สวัสดีครับ ผมมีเรื่องจะสอบถามหน่อยครับพอดีผมมีอาการหูอื้อมาสักพักแล้วครับ ประมาณ 1 เดือนได้แล้ว อาการจะเป็นประมาณว่า เหมือนตัวเองอยู่บนเครื่องบินตลอดเวลา มันเหมือนมีลมหรือแรงดันอยู่ในหูตลอด แต่การได้ยินปกติดี แล้วเวลาผมหาว ผมรู้สึกว่าหูมันจะโล่งขึ้นเยอะเลยครับ ได้ยินดีขึ้นและเหมือนปกติ พอสักพักหูจะอื้อเหมือนเดิมครับ มันจะโล่งทุกทีที่หาวครับ เป็นทั้งสองข้างนะครับอยากทราบว่าหูเป็นอะไรครับ เกิดขึ้นจากอะไร แล้วทำยังไงถึงจะหายขาดครับ เพราะมันรู้สึกรำคาญมากๆ ครับขอบคุฯครับ
สวัสดีค่ะ McNuttการมีหูอื้อ อาจเกิดจาก-อยู่ในที่ที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิด-มีเนื้องอกในหูชั้นในแนะนำสังเกตอาการว่าหูอื้อดีขึ้นเองหรือไม่ หากหูอื้อเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจน หากมีอาการเหล่านี้ ควรรีบไปพบแพทย์หูคอจมูกเพื่อตรวจเพิ่มเติม แพทย์จะส่องดูในรูหูอย่างละเอียดร่วมกับทดสอบการได้ยินว่าผิดปกติหรือไม่การดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์